b"\n_START_ARTICLE_\nDaniel Pulvett Marin\n_START_SECTION_\nResultats destacats en competici\xc3\xb3\n_START_PARAGRAPH_\nEl 2009 fou campi\xc3\xb3 del m\xc3\xb3n juvenil per a cecs i deficients visuals disputat a T\xc3\xa4by (Estocolm, Su\xc3\xa8cia). El 2013 fou tercer a l'Obert de Sitges amb 7 punts de 9 (el campi\xc3\xb3 fou Karen H. Grigoryan) i que li va valer una norma de GM._NEWLINE_L'agost de 2015 fou quart de l'Obert de Figueres amb 6\xc2\xbd punts de 9, empatat amb el tercer classificat el franc\xc3\xa8s Manuel Valles per\xc3\xb2 amb pitjor desempat, i a mig punt del campi\xc3\xb3 Axel Bachmann.\n_START_SECTION_\nParticipaci\xc3\xb3 en competicions internacionals per equips\n_START_PARAGRAPH_\nPulvett ha participat en dues Olimp\xc3\xadada per a Deficients Visuals els anys 2008 i 2012, representant Vene\xc3\xa7uela al 1r tauler, amb un resultat de (+10 =4 \xe2\x80\x932), per un 75,0% de la puntuaci\xc3\xb3. El 2012 obtingu\xc3\xa9 la medalla d'or individual amb el resultat de (+5 =2 -0) i una performance de 2440._NEWLINE_El 2013 particip\xc3\xa0 en el Campionat del M\xc3\xb3n de Deficients Visuals per equips, representant Vene\xc3\xa7uela al 1r tauler, amb un resultat de (+7 =1 \xe2\x80\x930), per un 93,8% de la puntuaci\xc3\xb3 i una performance de 2510, obtinguent la medalla d'or individual._NEWLINE_Ha participat, representant Vene\xc3\xa7uela, en una Olimp\xc3\xadada d'escacs l'any 2014 (com a 1r tauler), amb un resultat de (+0 =0 \xe2\x80\x931), per un 0,0% de la puntuaci\xc3\xb3."